અંબાણી પરિવારમાં ભાગલા પડયા ત્યારે મૂકેશ અંબાણીના હિસ્સામાં રિલાયન્સ ઇન્ડસ્ટ્રીઝમાં પેટ્રોકેમિકલ અને ઓઇલ રિફાઇનીંગનો બિઝનેસ આવ્યો. એ સમયે આંતરરાષ્ટ્રીય બજારમાં ક્રૂડ તેલનો ભાવ એક બેરલના 60 ડોલર હતો અને એવી શંકા વ્યક્ત કરવામાં આવી હતી કે પેટ્રો કેમિકલ બિઝનેસમાં માર્જીન ઘટી શકે છે. જોકે, મુકેશ અંબાણીએ પોતાની કુનેહ અને કાબેલિયતથી બિઝનેસને એક નવી ઊંચાઇએ પહોંચાડયો. મુકેશ અંબાણીએ જિયો દ્વારા ટેલિકોમ ક્ષેત્રે પ્રવેશ કર્યો છે અને આક્રમક વ્યૂહ દ્વારા પોતાનું વર્ચસ્વ સ્થાપ્યું છે. મુકેશ અંબાણીએ જિયોમાં ૩૪ અબજ ડોલરનું રોકાણ કર્યું છે અને માત્ર બે વર્ષમા સમયગાળામાં 2.70 કરોડ ગ્રાહકોને પોતાના નેટવર્ક સાથે સાંકળી લીધા છે. હવે તેમની નજર ઇ – કોમર્સ બજાર ઉપર છે અને તેઓ ટૂંક સમયમાં આ બિઝનેસ સંદર્ભે મોટી જાહેરાત કરે તેવી શક્યતા છે.